CELEX: 32021D1172
Language: bg
Date: 2021-06-18 00:00:00
Title: Решение (ЕС) 2021/1172 на Съвета от 18 юни 2021 година относно сключването, от името на Европейския съюз, на Споразумението във връзка с ограниченията във времето по договори за предоставяне на въздухоплавателни средства с екипаж между Европейския съюз, Съединените американски щати, Исландия и Кралство Норвегия

19.7.2021   
               
               
                  BG
               
               
                  Официален вестник на Европейския съюз
               
               
                  L 256/1
               
            
         РЕШЕНИЕ (ЕС) 2021/1172 НА СЪВЕТА
         от 18 юни 2021 година
         относно сключването, от името на Европейския съюз, на Споразумението във връзка с ограниченията във времето по договори за предоставяне на въздухоплавателни средства с екипаж между Европейския съюз, Съединените американски щати, Исландия и Кралство Норвегия
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за функционирането на Европейския съюз, и по-специално член 100, параграф 2 във връзка с член 218, параграф 6, буква а), втора алинея от него,
         като взе предвид предложението на Европейската комисия,
         като взе предвид одобрението на Европейския парламент (1),
         като има предвид, че:
         
                     (1)
                  
                  
                     В съответствие с Решение (ЕС) 2019/1580 на Съвета (2), Споразумението във връзка с ограниченията във времето по договори за предоставяне на въздухоплавателни средства с екипаж между Европейския съюз, Съединените американски щати, Исландия и Кралство Норвегия („Споразумението“) (3) беше подписано на 27 август 2019 г. при условие за сключването му на по-късна дата. Споразумението, което е приложено към Решение (ЕС) 2019/1580 заедно с Меморандума от консултациите (4) се прилага временно от датата на подписването му.
                  
               
                     (2)
                  
                  
                     Съгласно Съвместната декларация, която е неразделна част от споразумението, и съгласно Решение (ЕС) 2019/1580, споразумението, което е подписано на английски език, е съставено също на други официални езици на Съюза и тези допълнителни езикови версии трябва да бъдат заверени чрез размяна на дипломатически ноти между страните.
                  
               
                     (3)
                  
                  
                     Споразумението следва да бъде одобрено,
                  
               ПРИЕ НАСТОЯЩОТО РЕШЕНИЕ:
         
            Член 1
            Споразумението във връзка с ограниченията във времето по договори за предоставяне на въздухоплавателни средства с екипаж между Европейския съюз, Съединените американски щати, Исландия и Кралство Норвегия, неразделна част от което е съвместната декларация, се одобряват от името на Съюза (5).
         
         
            Член 2
            Председателят на Съвета извършва от името на Съюза нотификацията, предвидена в член 7, параграф 1 от споразумението (6).
         
         
            Член 3
            Настоящото решение влиза в сила в деня на приемането му.
         
         
            Съставено в Люксембург на 18 юни 2021 година.
            
               
                  За Съвета
               
               
                  Председател
               
               J. LEÃO
            
         
         
            (1)  Одобрение от 18 май 2021 г. (все още непубликувано в Официален вестник).
         
            (2)  Решение (ЕС) 2019/1580 на Съвета от 18 юли 2019 г. за подписване, от името на Европейския съюз, и за временно прилагане на Споразумението във връзка с ограниченията във времето по договори за предоставяне на въздухоплавателни средства с екипаж между Европейския съюз, Съединените американски щати, Исландия и Кралство Норвегия (OВ L 245, 25.9.2019 г., стр. 1).
         
            (3)  Споразумението във връзка с ограниченията във времето по договори за предоставяне на въздухоплавателни средства с екипаж (OВ L 245, 25.9.2019 г., стр. 3).
         
            (4)  За Меморандума от консултациите вж. док. 11100/19 на http://register.consilium.europa.eu.
         
            (5)  Текстът на споразумението е публикуван в OВ L 245, 25.9.2019 г., стр. 3., заедно с решението за подписването му.
         
            (6)  Датата на влизане в сила на споразумението ще бъде публикувана в Официален вестник на Европейския съюз от Генералния секретариат на Съвета.